chhatramani/Nepal-Legal-Text-Corpus-44laws huggingface dataset:
नेपाल चार्टर्ड एकाउन्टेन्ट्स ऐन २०५३

दफा ८: पार्षद् पदमा कायम नरहने अवस्था

दफा १२: काम कारबाही बदर नहुने
कुनै पार्षद्‌को स्थान रिक्त रहेको वा पार्षद् हुनको निमित्त चाहिने योग्यता नपुगेको व्यक्ति पार्षदमा निर्वाचित वा मनोनीत भई परिषद्‌को निर्णय बमोजिम कुनै काम कारबाही भएको रहेछ भने सोही कारणले मात्र त्यसरी भैसकेको काम कारबाही बदर हुने छैन।

नेपाल चार्टर्ड एकाउन्टेन्ट्स ऐन २०५३

दफा ८: पार्षद् पदमा कायम नरहने अवस्था

दफा १३: परिषद्का समितिहरु
१) परिषद्‌ले आफूप्रति जवाफदेही हुने गरी देहाय बमोजिमका स्थायी समितिहरु गठन गर्न सक्नेछः-
(क) अनुशासन समिति,
(ख) परीक्षा समिति,
(ग) कार्यकारिणी समिति,
(घ) व्यावसायिक मार्गदर्शन समिति ।
२) परिषद्ले संस्थाको उद्देश्य पूरा गर्न समितिहरु गठन गर्न सक्नेछ ।
३) यस दफा बमोजिम गठन भएका समितिहरुको काम, कर्तव्य र अधिकार तोकिए बमोजिम हुनेछ।
४) उपदफा (१) बमोजिम समिति गठन गर्दा अध्यक्ष र उपाध्यक्ष बाहेक एक समितिमा रहेका सदस्यहरु अर्को समितिमा समेत रहने गरी समितिको गठन गरिने छैन।

नेपाल चार्टर्ड एकाउन्टेन्ट्स ऐन २०५३

दफा ८: पार्षद् पदमा कायम नरहने अवस्था

दफा १४: अनुशासन समिति
१) कुनै सदस्यले यो ऐन वा यस ऐन अन्तर्गत बनेको नियम वा आचार संहिता विपरीत कुनै काम कारबाही गरेको छ भनी कसैले संस्थामा उजूरी दिएमा वा संस्थालाई त्यस्तो जानकारी प्राप्त भएमा सो उपर छानबिन गरी आवश्यक कारबाही गर्नका लागि परिष‌द्मा सिफारिस गर्न देहाय बमोजिमको एक अनुशासन समिति रहनेछः-
(क) दफा ७ को उपदफा (३) को खण्ड (क) बमोजिमका पार्षद्हरुमध्येबाट परिषद्‌ले तोकेको फेलो चार्टर्ड एकाउन्टेन्ट (एफ.सी.ए.) – सभापति
(ख) पार्षदहरूमध्ये परिषदबाट मनोनीत तीनजना – सदस्य
(ग) सदस्यहरूमध्ये परिषदबाट मनोनीत दुईजना – सदस्य
(घ) महालेखापरीक्षकबाट मनोनीत एकजना – सदस्य
२) उपदफा (१) मा जुनसुकै कुरा लेखिएको भए तापनि अनुशासन समितिको सभापति वा कुनै सदस्यले यो ऐन वा यस ऐन अन्तर्गत बनेको नियम, विनियम वा आचार संहिता विपरीत कुनै काम कारबाही गरेको छ भनी परेको उजूरी उपर छानबिन गरी आवश्यक कारबाही गर्नका लागि परिष‌द्मा सिफारिस गर्नको निमित्त बस्ने बैठकमा त्यस्तो सभापति वा सदस्यले भाग लिन र मतदान गर्न पाउने छैन।
३) अनुशासन समितिको बैठक सम्बन्धी कार्यविधि र अनुशासन समितिको सभापति तथा सदस्यहरुको पदावधि तोकिए बमोजिम हुनेछ।
४) अनुशासन समितिलाई सम्बन्धित व्यक्ति उपर आदेश जारी गर्ने र साक्षी प्रमाण बुझ्ने सम्बन्धमा अदालतलाई भए सरहको अधिकार हुनेछ ।
५) अनुशासन समितिले छानबिनबाट दोषी देखिएको सदस्य उपर आवश्यक कारबाहीका लागि आफ्नो राय ठहर साथ परिषदमा सिफारिस गर्नेछ र त्यस्तो सिफारिस उपर परिषद्‌ले विचार गरी सम्बन्धित सदस्यलाई कसुरको मात्रा अनुसार देहाय बमोजिमको कुनै सजाय गर्न सक्नेछः-
(क) नसिहत दिने,
(ख) बढीमा पाँच वर्षसम्मको लागि सदस्यताबाट हटाउने,
(ग) कुनै खास अवधिको लागि लेखा व्यवसाय गर्न नपाउने गरी रोक लगाउने,
(घ) पेशागत प्रमाणपत्र वा सदस्यताको प्रमाणपत्र रद्द गर्ने ।
६) कुनै पार्षद्ले यो ऐन वा यस ऐन अन्तर्गत बनेको नियम, विनियम वा आचार संहिता विपरीत कुनै काम कारबाही गरेको सम्बन्धमा अनुशासन समितिले छानबिन गरी त्यस्तो पार्षद् उपर आवश्यक कारबाही चलाउनको लागि राय ठहर साथ परिष‌द्मा सिफारिस पेश गरेकोमा त्यस्तो सिफारिस उपर परिषद्‌ले निर्णय गर्दा त्यस्तो पार्षद्ले परिषद्‌को सो बैठकमा भाग लिन र मतदान गर्न पाउने छैन ।
७) उपदफा (५) बमोजिमको सजाय अघि परिषद्ले सम्बन्धित सदस्यलाई सफाई पेश गर्ने मनासिब माफिकको मौका दिनु पर्नेछ ।
८) उपदफा (५) बमोजिमको निर्णयमा चित्त नबुझे सम्बन्धित सदस्यले उच्च अदालतमा पुनरावेदन गर्न सक्नेछ ।
नेपाल चार्टर्ड एकाउन्टेन्ट्स ऐन २०५३

दफा ८: पार्षद् पदमा कायम नरहने अवस्था

दफा १५: कार्यकारिणी समिति
१) परिषद्‌को निर्देशनमा रही संस्थाको दैनिक कार्य सञ्चालन गर्नको लागि देहायका सदस्यहरु रहेको एक कार्यकारिणी समितिको गठन गरिनेछः-
(क) अध्यक्ष – अध्यक्ष
(ख) उपाध्यक्ष – उपाध्यक्ष
(ग) परिषद्ले पार्षहरुमध्येबाट मनोनीत गरेको
दुई जना – सदस्य
(घ) कार्यकारी निर्देशक – सदस्य सचिव
२) कार्यकारिणी समितिको काम, कर्तव्य, अधिकार तथा बैठकको कार्यविधि तोकिए बमोजिम हुनेछ।

नेपाल चार्टर्ड एकाउन्टेन्ट्स ऐन २०५३

परिच्छेद ३क लेखामान बोर्ड

दफा १५क: लेखामान बोर्डको गठम
१) लेखा व्यवसाय र वित्तीय प्रतिवेदनलाई सुव्यवस्थित र नियमन गर्नको लागि नेपाल सरकारले एक लेखामान बोर्डको गठन गर्नेछ ।
२) लेखामान बोर्डमा देहायका सदस्यहरु रहनेछन्ः –
(क) नेपाल सरकारले फेलो चार्टर्ड एकाउन्टेन्टहरु मध्येबाट मनोनीत गरेको एकजना – अध्यक्ष
(ख) प्रतिनिधि, अर्थ मन्त्रालय – सदस्य
(ग) प्रतिनिधि, महालेखापरीक्षकको कार्यालय – सदस्य
(घ) प्रतिनिधि, महालेखा नियन्त्रकको कार्यालय – सदस्य
(ङ) रजिष्ट्रार, कम्पनी रजिष्ट्रारको कार्यालय – सदस्य
(च) महानिर्देशक, आन्तरिक राजस्व विभाग – सदस्य
(छ) अध्यक्ष वा निजले तोकेको प्रतिनिधि, नेपाल धितोपत्र बोर्ड – सदस्य
(ज) नेपाल सरकारले परिषद्‌को सिफारिसमा चार्टर्ड एकाउन्टेन्टहरुमध्येबाट मनोनीत गरेका पाँचजना – सदस्य
(झ) नेपाल सरकारले परिषद्‌को सिफारिसमा दर्तावाला लेखापरीक्षक सदस्यहरुमध्येबाट मनोनीत गरेको एक जना – सदस्य
३) लेखामान बोर्डले आवश्यक देखेमा सम्बन्धित विज्ञलाई आफ्नो बैठकमा पर्यवेक्षकको रुपमा भाग लिन आमन्त्रण गर्न सक्नेछ ।
४) उपदफा (२) को खण्ड (क), (ज) र (झ) मा उल्लिखित सदस्यहरुको पदावधि तीन वर्षको हुनेछ र पदावधि समाप्त भएपछि निजहरु पुनः नियुक्त वा मनोनयन हुन सक्नेछन् ।
५) लेखामान बोर्डको बैठक सम्बन्धी कार्यविधि सो बोर्ड आफैले निर्धारण गरे बमोजिम हुनेछ ।
६) लेखामान बोर्डको सचिवालय संस्थाको प्रधान कार्यालयमा रहनेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ३क लेखामान बोर्ड

दफा १५ख: लेखामान बोर्डको काम, कर्तव्य र अधिकार
लेखामान बोर्डको काम, कर्तव्य र अधिकार देहाय बमोजिम हुनेछः
(क) लेखा व्यवसाय र वित्तीय प्रतिवेदनलाई सुव्यवस्थित र नियमन गर्न अन्तर्राष्ट्रिय लेखामान (इन्टरनेशनल एकाउन्टीङ्ग स्टैण्डर्ड) समेतको आधार लिई लेखामानको व्यवस्था गर्ने,
(ख) लेखामानको विकास गर्न उपयुक्त विधि तयार गर्ने र लेखामान सम्बन्धी सामग्री प्रकाशन गर्ने,
(ग) लेखामानको संशोधन, सुधार र परिमार्जन गर्ने,
(घ) लेखामानको व्याख्या गर्ने,
(ङ) लेखामान सम्बन्धी अन्य कार्य गर्ने ।

नेपाल चार्टर्ड एकाउन्टेन्ट्स ऐन २०५३

परिच्छेद ३क लेखामान बोर्ड

दफा १५ग: पदमा कायम नरहने अवस्था
देहायको कुनै अवस्थामा लेखामान बोर्डको सदस्य आफ्नो पदमा कायम रहने छैनः-
(क) राजीनामा दिएमा,
(ख) बिना कुनै सूचना तीन पटकसम्म लेखामान बोर्डको बैठकमा लगातार अनुपस्थित रहेमा,
(ग) नैतिक पतन देखिने फौजदारी अभियोगमा अदालतबाट कसूरदार ठहरी सजाय पाएको भएमा,
(घ) मगज बिग्रेमा,
(ङ) साहूको ऋण तिर्न नसकी दामासाहीमा परेमा,
(च) मृत्यु भएमा,
(छ) संस्थाको सदस्यको हकमा दफा २२ बमोजिम सदस्यता दर्ता किताबबाट नाम हटाइएमा।
नेपाल चार्टर्ड एकाउन्टेन्ट्स ऐन २०५३

परिच्छेद ३ख लेखापरीक्षणमान बोर्ड

दफा १५घ: लेखापरीक्षणमान बोर्डको गठन
१) लेखा व्यवसाय र लेखापरीक्षणलाई सुव्यवस्थित र नियमन गर्नको लागि नेपाल सरकारले एक लेखापरीक्षणमान बोर्डको गठन गर्नेछ ।
२) लेखापरीक्षणमान बोर्डमा देहायका सदस्यहरु रहनेछन्ः –
(क) नेपाल सरकारले फेलो चार्टर्ड एकाउन्टेन्टहरुमध्येबाट मनोनीत गरेको एकजना – अध्यक्ष
(ख) प्रतिनिधि, अर्थ मन्त्रालय – सदस्य
(ग) प्रतिनिधि, महालेखा परीक्षकको कार्यालय – सदस्य
(घ) नेपाल सरकारले परिषद्‌को सिफारिसमा चार्टर्ड एकाउन्टेन्टहरुमध्येबाट मनोनीत गरेका तीनजना – सदस्य
(ङ) नेपाल सरकारले परिषद्‌को सिफारिसमा दर्तावाला लेखापरीक्षक सदस्यहरुमध्येबाट मनोनीत गरेका एकजना – सदस्य
३) लेखापरीक्षणमान बोर्डले आवश्यक देखेमा सम्बन्धित विज्ञलाई आफ्नो बैठकमा पर्यवेक्षकको रुपमा भाग लिन आमन्त्रण गर्न सक्नेछ ।
४) उपदफा (२) को खण्ड (क), (घ) र (ङ) मा उल्लिखित सदस्यहरुको पदावधि तीन वर्षको हुनेछ र पदावधि निजहरु पुनः नियुक्त वा मनोनयन हुन सक्नेछन् ।
५) लेखापरीक्षणमान बोर्डको बैठक कार्यविधि सो बोर्ड आफैले निर्धारण गरे बमोजिम हुनेछ ।
६) लेखापरीक्षणमान बोर्डको सचिवालय संस्थाको प्रधान कार्यालयमा रहनेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ३ख लेखापरीक्षणमान बोर्ड

दफा १५ङ: लेखा परीक्षणमान बोर्डको काम, कर्तव्य र अधिकार
लेखापरीक्षणमान बोर्डको काम, कर्तव्य र अधिकार देहाय बमोजिम हुनेछः-
(क) लेखा व्यवसाय र वित्तीय प्रतिवेदनलाई सुव्यवस्थित र नियमन गर्न अन्तर्राष्ट्रिय लेखापरीक्षणमान (इन्टरनेशनल स्टैण्डर्ड अन अडिटिङ्ग) समेतको आधार लिई लेखापरीक्षणमानको व्यवस्था गर्ने,
(ख) लेखापरीक्षणमानको विकास गर्न उपयुक्त विधि तयार गर्ने र लेखापरीक्षणमान सम्बन्धी सामग्री प्रकाशन गर्ने,
(ग) लेखापरीक्षणमानको संशोधन, सुधार र परिमार्जन गर्ने,
(घ) लेखापरीक्षणमानको व्याख्या गर्ने,
(ङ) लेखापरीक्षणमान सम्बन्धी अन्य कार्य गर्ने ।

नेपाल चार्टर्ड एकाउन्टेन्ट्स ऐन २०५३

परिच्छेद ३ख लेखापरीक्षणमान बोर्ड

दफा १५च: पदमा कायम नरहने अवस्था
देहायको कुनै अवस्थामा लेखापरीक्षणमान बोर्डको सदस्य आफ्नो पदमा कायम रहने छैनः-
(क) राजीनामा दिएमा,
(ख) बिना कुनै सूचना तीन पटकसम्म लेखापरीक्षणमान बोर्डको बैठकमा लगातार अनुपस्थित रहेमा,
(ग) नैतिक पतन देखिने फौजदारी अभियोगमा अदालतबाट कसूरदार ठहरी सजाय पाएको भएमा,
(घ) मगज बिग्रेमा,
(ङ) साहूको ऋण तिर्न नसकी दामासाहीमा परेमा,
(छ) मृत्यु भएमा,
(ज) संस्थाको सदस्यको हकमा दफा २२ बमोजिम सदस्यता दर्ता किताबबाट नाम हटाइएमा
।

नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा १६: संस्थाको सदस्यता
१) संस्थाको सदस्यतालाई देहाय बमोजिमको श्रेणीमा विभाजन गरिनेछः-
(क) चार्टर्ड एकाउन्टेन्ट, र
(ख) दर्तावाला लेखापरीक्षक ।
२) देहायको योग्यता पुगेको व्यक्तिलाई दफा १८ को अधीनमा रही चार्टर्ड एकाउन्टेन्टको सदस्यता दिनु पर्नेछः-
(क) यो उपदफा प्रारम्भ हुँदाका बखत लेखापरीक्षक सम्बन्धी ऐन, २०३१ बमोजिम “क” वर्गको वा चार्टर्ड एकाउन्टेन्सी परीक्षा उत्तीर्ण गरेको आधारमा “ख” वर्गको दर्तावाला लेखापरीक्षकको प्रमाणपत्र पाएको ।
(ख) संस्था वा संस्थाबाट मान्यता प्राप्त विदेशी लेखा व्यवसायी संस्थाबाट चार्टर्ड एकाउन्टेन्सी वा सो सरहको परीक्षा उत्तीर्ण भई लेखा व्यवसायसँग सम्बन्धित व्यावसायिक तालीम प्राप्त गरेको ।
३) यो उपदफा प्रारम्भ हुँदाका बखत लेखापरीक्षक सम्बन्धी ऐन, २०३१ बमोजिम “ख”, “ग” वा “घ” वर्गको लेखापरीक्षकको प्रमाणपत्र प्राप्त गरेको व्यक्तिलाई दफा १६ को अधीनमा रही दर्तावाला लेखापरीक्षकको सदस्यता दिन पर्नेछ ।
नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा १७: फेलो चार्टर्ड एकाउन्टेन्ट (एफ.सी.ए)
देहायका सदस्यहरुलाई तोकिए बमोजिम फेलो चार्टर्ड एकाउन्टेन्टको सदस्यता दिन सकिनेछः-
(क) यो दफा प्रारम्भ हुँदाका बखत लेखापरीक्षक सम्बन्धी ऐन, २०३१ बमोजिम “क” वर्गको दर्तावाला लेखापरीक्षक प्रमाणपत्र प्राप्त गरेको व्यक्ति,
(ख) कम्तीमा पाँच वर्ष लेखा व्यवसायमा संलग्न रहेका चार्टर्ड एकाउन्टेन्ट सदस्य ।

नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा १८: सदस्यता दर्ताको लागि अयोग्यता
देहायको व्यक्ति संस्थाको सदस्यमा दरिनको लागि योग्य मानिने छैनः-
(क) दफा १६ को उपदफा (२) र (३) बमोजिमको योग्यता नभएको,
(ख) एक्काइस वर्षको उमेर पूरा नभएको,
(ग)
१
………….
(घ) साहूको ऋण तिर्न नसकी दामासाहीमा परेको,
(ङ) नैतिक पतन देखिने फौजदारी अभियोगमा अदालतबाट सजाय पाएको,
(च) मगज बिग्रेको ।
१ पहिलो संशोधनद्वारा झिकिएको।

नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा १९: नाम दर्ता गराउनु पर्ने
१) संस्थाको सदस्य हुन चाहने यस ऐन बमोजिम योग्यता पुगेको व्यक्तिले तोकिए बमोजिमको विवरणहरु खोली तोकिए बमोजिमको ढाँचामा संस्थामा दरखास्त दिनु पर्नेछ ।
२) उपदफा (१) बमोजिम संस्थाको सदस्यता प्राप्त गर्नको नाम दर्ता गर्न तोकिए बमोजिमको शुल्क बुझाउनु पर्नेछ ।
३) दफा १६ को उपदफा (३) बमोजिम सदस्यता प्राप्त गर्न योग्यता पुगेका व्यक्तिले आफ्नो नाम संस्थाको सदस्यतामा दर्ता गराउन चाहेमा नेपाल सरकारले नेपाल राजपत्रमा सूचना प्रकाशन गरी यस ऐनको दफा २९ र ४९ प्रारम्भ गरेको मितिले छ महिनाभित्र संस्थामा दरखास्त दिनु पर्नेछ । सो अवधिभित्र सदस्यताको लागि दरखास्त नदिने व्यक्तिले यो ऐन बमोजिम सदस्यता पाउने छैन ।

नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा २०: सदस्यता दर्ता प्रमाणपत्र
१) दफा १९ को उपदफा (१) बमोजिम दरखास्त दिने व्यक्ति संस्थाको सदस्यमा दरिन योग्य देखिएमा परिषद्ले त्यस्तो व्यक्तिको नाम संस्थाको सदस्यतामा दर्ता गरी सदस्यको किसिम खोली तोकिए बमोजिमको ढाँचामा सदस्यता दर्ताको प्रमाणपत्र दिनु पर्नेछ।
२) संस्थाले सदस्यताको श्रेणी अनुसार तोकिए बमोजिमको छुट्टै दर्ता किताब राख्नु पर्नेछ।
३) संस्थाको सदस्यता दर्ता सम्बन्धी अन्य व्यवस्था तोकिए बमोजिम हुनेछ।

नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा २१: व्यवसाय छोडेमा वा ठेगाना बदलेमा सूचना गर्नुपर्ने
सदस्यले आफ्नो व्यवसाय छोडेमा वा ठेगाना बदलेमा व्यवसाय छोडेको वा ठेगाना बदलेको पैंतीस दिनभित्र संस्थालाई सूचना गर्नु पर्नेछ।

नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा २२: नाम हटाउने र पुनः दर्ता गर्ने व्यवस्था
१) देहायको कुनै अवस्थामा परिषद्‌ले सदस्यको नाम सदस्यता दर्ता किताबबाट हटाउने आदेश दिन सक्नेछः-
(क) नैतिक पतन देखिने फौजदारी अभियोगमा अदालतबाट कसूरदार ठहरी सजाय पाएमा,
(ख) संस्थालाई बुझाउनुपर्ने शुल्क नबुझाएमा,
(ग) यो ऐन र यस ऐन अन्तर्गत बनेको नियम बमोजिमको पेशागत आचरण पालना नगरेमा,
(घ) मगज बिग्रेमा, वा
(ङ) मृत्यु भएमा ।
२) उपदफा (१) बमोजिम सदस्यताबाट नाम हटाइएको व्यक्तिले मनासिब माफिकको कारण देखाई पुनः सदस्यता प्राप्त गर्न दरखास्त दिएमा परिषद्ले तोकिए बमोजिमको दस्तुर लिई निजको नाम पुनः दर्ता गरी सदस्यता दिने निर्णय गर्न सक्नेछ ।
नेपाल चार्टर्ड एकाउन्टेन्ट्स ऐन २०५३

परिच्छेद ४ संस्थाको सदस्यता

दफा २३: प्रमाणपत्र रद्द गर्ने
धोखा वा गल्तीले कुनै व्यक्तिको नाम संस्थाको सदस्यतामा दर्ता हुन गएको कुरा जानकारी हुन आई जाँचबुझ गर्दा सो कुरा साँचो ठहरिन आएमा परिषद्‌ले त्यस्तो व्यक्तिको सदस्यता दर्ता प्रमाणपत्र तथा पेशागत प्रमाणपत्र पाएको भए सो समेत रद्द गर्न सक्नेछ र सोको सूचना पत्रपत्रिकामा प्रकाशित गर्नु पर्नेछ।

नेपाल चार्टर्ड एकाउन्टेन्ट्स ऐन २०५३

परिच्छेद ५ परीक्षा सम्बन्धी व्यवस्था

दफा २४: पाठ्यक्रम तथा पाठ्यपुस्तकहरूको व्यवस्था गर्ने
१) परिषद्‌ले लेखा व्यवसायी वा लेखा प्राविधिज्ञ हुनको लागि चाहिने शैक्षिक स्तर, पाठ्यक्रम र पाठ्यपुस्तक निर्धारण गरी परीक्षा सञ्चालन गर्न सक्नेछ।
२) उपदफा (१) बमोजिमको परीक्षाको व्यवस्था गर्दा परिषद्ले आवश्यक देखेमा नेपाल 2 भित्रका विश्वविद्यालय तथा अन्य देशका लेखा व्यवसायी सङ्घ, संस्था वा विशेषज्ञको सल्लाह र सहयोग समेत लिन सक्नेछ ।
३) उपदफा (१) बमोजिमको परीक्षा परिषद्‌ले आफैं वा स्वदेशी वा विदेशी विश्वविद्यालय वा अन्य संस्थाको सहयोग लिई सञ्चालन गर्न सक्नेछ ।
४) लेखा व्यवसायी वा लेखा प्राविधिज्ञ सम्बन्धी परीक्षामा सम्मिलित हुन आवश्यकपर्ने योग्यता तोकिए बमोजिम हुनेछ ।
५) परीक्षा सञ्चालन सम्बन्धी अन्य व्यवस्था तोकिए तोकिए बमोजिम हुनेछ ।
६) यस परिच्छेद बमोजिम संस्थाबाट सञ्चालन हुने अध्ययन तथा अध्यापन सम्बन्धी व्यवस्था तोकिए बमोजिम हुनेछ।

नेपाल चार्टर्ड एकाउन्टेन्ट्स ऐन २०५३

परिच्छेद ५ परीक्षा सम्बन्धी व्यवस्था

दफा २५: प्रमाणपत्र दिने
परिषद्‌ले यस परिच्छेद बमोजिम लिएको परीक्षा उत्तीर्ण भएको व्यक्तिलाई तोकिए बमोजिम प्रमाणपत्र दिनेछ।

नेपाल चार्टर्ड एकाउन्टेन्ट्स ऐन २०५३

परिच्छेद ६ शैक्षिक योग्यताको मान्यता

दफा २६: परिषद्ले मान्यता दिने
१) कुनै विदेशी लेखा व्यवसायी संस्थाबाट चार्टर्ड एकाउन्टेन्सी वा सो सरहको परीक्षा उत्तीर्ण गरेको र तालीम प्राप्त गरेको व्यक्तिले त्यस्तो परीक्षा र तालीमको मान्यताको लागि संस्थामा तोकिए बमोजिम दरखास्त दिन पर्नेछ र यसरी मान्यताको लागि दरखास्त सम्बन्धमा निर्णय गर्नेछ।
२) उपदफा (१) बमोजिमको परीक्षा र तालीमको मान्यता दिनु अघि दरखास्तवालाले कुनै शर्त पूरा गर्नुपर्ने परिषद्ले ठहराएमा त्यस्तो शर्त समेत तोकी दिनु पर्नेछ ।
३) उपदफा (२) बमोजिम कुनै शर्त पूरा गर्नुपर्ने गरी तोकिएकोमा त्यस्तो शर्त पूरा भएपछि मात्र यस ऐन बमोजिम संस्थाको सदस्यताको लागि दरखास्त दिन सकिनेछ।

नेपाल चार्टर्ड एकाउन्टेन्ट्स ऐन २०५३

परिच्छेद ६ शैक्षिक योग्यताको मान्यता

दफा २७: विदेशी लेखा व्यवसायी संस्थालाई मान्यता
१) परिषद्‌ले नेपाल सरकारको पूर्व स्वीकृति लिई विदेशी लेखा व्यवसायी संस्थाहरु र त्यस्ता संस्थाहरुले लिएको परीक्षा र प्रदान गरेको तालीमलाई मान्यता दिन सक्नेछ ।
२) परिषद्‌ले उपदफा (१) बमोजिम मान्यता दिएका संस्थाहरुको सूची बनाई राख्नु पर्नेछ र त्यस्तो सूचीमा पर्ने संस्थाले लिएको परीक्षा र प्रदान गरेको तालीमको मान्यताका सम्बन्धमा दफा २६ बमोजिमको प्रक्रिया पूरा गर्न आवश्यक पर्ने छैन।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा २८: पेशागत प्रमाणपत्र
१) लेखापरीक्षण सेवा प्रदान गर्न चाहने सदस्यले पेशागत प्रमाणपत्र प्राप्त गर्नको लागि तोकिए बमोजिमको ढाँचामा संस्थामा दरखास्त दिनु पर्नेछ ।
२) उपदफा (१) बमोजिम दरखास्त दिने सदस्यले तोकिए बमोजिमका शर्तहरु पूरा गरेपछि परिषद्ले त्यस्ता सदस्यलाई तोकिए बमोजिमको ढाँचामा पेशागत प्रमाणपत्र दिनेछ ।
३) पेशागत प्रमाणपत्र पाएका सदस्यको लागि परिषद्‌ले शर्तहरु निर्धारण गरी त्यस्ता शर्तहरु पालन गर्न लगाउन र त्यस्ता सदस्यहरुका लागि आचार संहिता बनाई लागू गर्न सक्नेछ ।
नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा २८क: लेखा व्यवसायी संस्था दर्ता गर्नु पर्ने
१) लेखा व्यवसायी संस्थाको नामबाट लेखापरीक्षण सेवा सञ्चालन गर्न चाहने पेशागत प्रमाणपत्र प्राप्त सदस्यले त्यस्तो संस्था दर्ता गर्न तोकिए बमोजिमको ढाँचामा संस्थामा दरखास्त दिनु पर्नेछ ।
२) लेखा व्यवसायी संस्था दर्ता सम्बन्धी कार्यविधि तोकिए बमोजिम हुनेछ ।
३) उपदफा (२) बमोजिमको कार्यविधि पूरा भएपछि परिषद्ले तोकिए बमोजिमको ढाँचामा लेखा व्यवसायी संस्था दर्ताको प्रमाणपत्र दिनेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा २९: लेखापरीक्षण सेवा प्रदान गर्न नपाउने
पेशागत प्रमाणपत्र प्राप्त नगरी कुनै व्यक्तिले लेखापरीक्षण सेवा प्रदान गर्न पाउने छैन ।
तर कम्पनी ऐन अन्तर्गत स्थापना भएका कम्पनी वा व्यावसायिक संस्थाको लेखापरीक्षण बाहेक अन्य लेखापरीक्षणको सम्बन्धमा नेपाल सरकारले छुट्टै व्यवस्था गरी नियमन गर्न गराउन यस दफाले बाधा पुर्‍याएको मानिने छैन।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा ३०: दर्तावाला लेखापरीक्षक सम्बन्धी विशेष व्यवस्था
यस ऐनमा अन्यत्र जुनसुकै कुरा लेखिएको भए तापनि यो दफा प्रारम्भ हुँदाका बखत कायम रहेका दर्तावाला लेखापरीक्षकहरुलाई परिषद्‌ले यो ऐन र यस ऐन अन्तर्गत बनेका नियम तथा विनियमहरुका अधीनमा रही यस ऐन बमोजिम लेखापरीक्षण सेवा प्रदान गर्न तोकिए बमोजिम वर्गीकरण गरी पेशागत प्रमाणपत्र दिनेछ ।
तर त्यस्ता दर्तावाला लेखापरीक्षकहरुलाई निजहरुले लेखापरीक्षक सम्बन्धी ऐन, २०३१ बमोजिम पाइ आएका सुविधाबाट वञ्चित गरिने छैन ।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा ३०क: लेखापरीक्षण गर्न पाउने हद
दफा ३० बमोजिम वर्गीकरण भएका पेशागत प्रमाणपत्र प्राप्त सदस्यले लेखापरीक्षण गर्न पाउने हद नेपाल सरकारको स्वीकृति लिई परिषद्‌ले तोकिदिए बमोजिम हुनेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा ३०ख: पेशागत प्रमाणपत्रको वर्ग वृद्धि हुन सक्ने
दफा ३० बमोजिम दर्तावाला लेखापरीक्षकले प्राप्त गरेको पेशागत प्रमाणपत्र परिषद्ले तोकिए बमोजिमको कार्यविधि अपनाई वर्ग वृद्धि गर्न सक्नेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा ३१: प्रतिवेदनमा खुलाउनु पर्ने कुराहरु
पेशागत प्रमाणपत्र प्राप्त सदस्यले आफूले गरेको लेखा परीक्षणको प्रतिवेदनमा तोकिए बमोजिमका कुराहरु खुलाउनु पर्नेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा ३२: नामावली प्रकाशित गर्ने
पेशागत प्रमाणपत्र प्राप्त सदस्यले आफूले गरेको लेखा परीक्षणको प्रतिवेदनमा तोकिए बमोजिमका कुराहरु खुलाउनु पर्नेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ७ पेशागत प्रमाणपत्र

दफा ३३: शुल्क बुझाउनु पर्ने
सदस्य, पेशागत प्रमाणपत्र प्राप्त सदस्य र दफा २८क. बमोजिम दर्ता भएका लेखा व्यवसायी संस्थाले तोकिए बमोजिमको शुल्क संस्थालाई बुझाउनु पर्नेछ।
नेपाल चार्टर्ड एकाउन्टेन्ट्स ऐन २०५३

परिच्छेद ८ आचरण

दफा ३४: आचरण पालन गर्नु पर्ने
१) सदस्य र पेशागत प्रमाणपत्र प्राप्त सदस्यले यो ऐन वा वा यस ऐन अन्तर्गत बनेको नियमको पूर्ण पालना गर्नु पर्छ ।
२) आफ्नो वर्गको पेशागत प्रमाणपत्र प्राप्त सदस्यको प्रमाणपत्र नपाएका व्यक्तिसँग साझेदारी वा अन्य कुनै किसिमबाट मिली लेखापरीक्षण कार्य गर्नु हुँदैन ।
३) संस्थाको सदस्यता पाएको व्यक्ति बाहेक अन्य व्यक्तिसँग आफूले पाएको वा आर्जन गरेको लेखापरीक्षण शुल्क वा पारिश्रमिकमा कुनै किसिमको साझेदारी गर्न वा मुनाफामा हिस्सा दिनु हुँदैन र सदस्यता पाएको व्यक्ति लगायत अन्य कुनै व्यक्तिसँग आफूले पाएको वा आर्जन गरेको व्यावसायिक शुल्कमा कमिसन, दलाली आदि दिनु हुँदैन ।
४) डर, धाक, त्रास वा प्रलोभन देखाई कसैलाई प्रत्यक्ष वा अप्रत्यक्ष रुपले लेखा व्यवसायको कामहरु पाउनका लागि प्रभावित गर्न हुँदैन ।
५) आफूलाई काम लगाउने व्यक्ति र प्रचलित कानूनले बाध्य गराएको व्यक्तिलाई बाहेक अन्य व्यक्तिलाई आफ्नो व्यवसायको सिलसिलामा पाएका सूचना तथा स्पष्टीकरणहरु दिन वा भन्न हुँदैन ।
६) पेशागत प्रमाणपत्र प्राप्त सदस्यले आफू वा आफ्नो साझेदार वा कर्मचारीले जाँची रुजू नगरेसम्म कुनै पनि आर्थिक विवरण प्रमाणित गर्न वा कुनै किसिमको प्रतिवेदन दिन हुँदैन ।
७) पेशागत प्रमाणपत्र प्राप्त सदस्यले आफ्नो वा आफ्नो साझेदारको हित भएको कुनै संस्थाको आर्थिक विवरण प्रमाणित गर्दा वा प्रतिवेदन दिंदा आफ्नो वा आफ्नो साझेदारको स्वार्थ निहित रहेको कुरा पनि स्पष्ट रुपले उल्लेख गर्नु पर्नेछ ।
तर कम्पनीमा शेयर होल्डर मात्र भएकोमा स्वार्थ निहित रहेको मानिने छैन ।
८) पेशागत प्रमाणपत्र प्राप्त सदस्यले आफूले प्रमाणित गरेको कुनै पनि आर्थिक विवरणलाई यथार्थ रुपमा दर्शाउन आफूलाई थाहा भएका कुनै पनि मूलभूत कुराहरु स्पष्ट रुपले देखाउनु पर्नेछ वा आफूले थाहा पाएसम्म आफूले प्रमाणित गरेको आर्थिक विवरणमा कुनै गलत विवरण वा स्पष्टीकरण रहेछ भने सो पनि स्पष्ट रुपले उल्लेख गर्नु पर्नेछ ।
९) पेशागत प्रमाणपत्र प्राप्त सदस्यले आफ्नो व्यवसायको सिलसिलामा गर्नुपर्ने कर्तव्य सावधानीपूर्वक गर्नु पर्नेछ र प्रचलित कानून तथा लेखापरीक्षण सम्बन्धी मान्य सिद्धान्त अनुरुप नभएका वा नगरिएका कुनै पनि मूलभूत कुराहरु माथि सम्बन्धित सबैको ध्यानाकर्षण गराउनु पर्नेछ ।
१०) पेशागत प्रमाणपत्र प्राप्त सदस्यले आफूले काम गरे बापत पाउनुपर्ने पारिश्रमिकलाई मुनाफाको प्रतिशत वा अन्य कुनै अनिश्चित नतिजा माथि आधारित गर्नु हुँदैन ।
११) नेपाल सरकारको कुनै कार्यालय, विभाग वा कुनै संस्थालाई प्रचलित कानून बमोजिम दिनुपर्ने सूचना, स्पष्टीकरण वा विवरणमा जानी जानी वा लापरवाही साथ झुट्टो कुरा उल्लेख गर्नु हुँदैन ।
१२) आफूले नोकरी गरेको संस्थाको सेवा गर्न छोडेको कम्तीमा तीन वर्ष नपुगी सो संस्थाको लेखापरीक्षण गर्नु हुँदैन ।
१३) प्रचलित कानून बमोजिम लेखापरीक्षकमा नियुक्त हुन आवश्यक रीत पूरा भएको यकिन नगरी कुनै पनि पेशागत प्रमाणपत्र प्राप्त सदस्यले कुनै संस्थाको लेखापरीक्षकमा भएको नियुक्ति स्वीकार गर्नु हुँदैन ।
१४) लेखा परीक्षण सम्बन्धमा आफ्नो राय व्यक्त गर्नु अगाडि यथेष्ट रुपमा सम्बन्धित सूचना प्राप्त गरेको हुनुपर्छ ।
१५) पेशागत प्रमाणपत्र प्राप्त सदस्य र सदस्यले पालना गर्नुपर्ने आचरण सम्बन्धी अन्य कुराहरु तोकिए बमोजिम हुनेछ ।
नेपाल चार्टर्ड एकाउन्टेन्ट्स ऐन २०५३

परिच्छेद ८ आचरण

दफा ३५: उजूरी गर्न सकिने
१) कुनै पेशागत प्रमाणपत्र प्राप्त सदस्य उपर यो ऐन वा यस ऐन अन्तर्गत बनेको नियममा उल्लिखित आचरणको पालना नगरेको वा त्यस्तो पेशागत प्रमाणपत्र प्राप्त सदस्यले यो ऐन वा यस ऐन अन्तर्गत बनेको नियम उल्लङ्घन गरेमा सरोकारवालाले संस्थामा उजूरी दिन सक्नेछ ।
२) कुनै पेशागत प्रमाणपत्र प्राप्त सदस्यले पालना गर्नुपर्ने आचरणको पालना नगरेको विश्वास गर्नुपर्ने तथ्य फेला परेमा त्यस्तो पेशागत प्रमाणपत्र प्राप्त सदस्य उपर कारबाही गर्न कार्यकारी निर्देशकले प्राप्त तथ्यहरु सहित परिष‌द्मा प्रस्ताव पेश गर्नेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ९ संस्थाको कोष

दफा ३६: संस्थाको कोष
१) संस्थाको एउटा छुट्टै कोष हुनेछ र सो देहाय बमोजिमका रकमहरु रहनेछन्ः-
(क) नेपाल सरकारबाट प्राप्त अनुदान रकम,
(ख) अन्तर्राष्ट्रिय वा विदेशी सङ्घ, संस्थाबाट प्राप्त रकम,
तर यस्तो रकम प्राप्त गर्दा नेपाल सरकारको पूर्व स्वीकृति लिनु पर्नेछ ।
(ग) संस्थाका सदस्यहरुको नाम दर्ता गर्दा वा लेखा व्यवसायी प्रमाणपत्र दिँदा प्राप्त गरेको रकम,
(घ) संस्थाको चल अचल सम्पत्तिबाट आर्जन हुने रकम,
(ङ) संस्थालाई अन्य स्रोतबाट प्राप्त हुने रकम ।
२) संस्थालाई प्राप्त सबै रकम संस्थाको नाममा नेपालको कुनै वाणिज्य बैंकमा खाता खोली जम्मा गरिनेछ ।
३) संस्थाको तर्फबाट गर्नुपर्ने सबै खर्चहरु उपदफा (१) बमोजिमको कोषबाट व्यहोर्नेछन् ।
तर संस्थालाई कुनै निश्चित उद्देश्यको लागि प्राप्त भएको रकम सोही उद्देश्यमा मात्र खर्च गर्नु पर्नेछ।
४) कोषबाट गरिने खर्च परिषद्‌को रेखदेख र नियन्त्रणमा रही सचिवले गर्नेछ ।
५) कोषको खाताको सञ्चालन परिषद्‌ले तोके बमोजिम हुनेछ ।

नेपाल चार्टर्ड एकाउन्टेन्ट्स ऐन २०५३

परिच्छेद ९ संस्थाको कोष

दफा ३७: संस्थाको कोषको लेखा तथा लेखापरीक्षण
१) संस्थाको आय व्ययको लेखा परिषद्‌ले तोके बमोजिमको ढाँचामा राखिनेछ ।
२) संस्थाको हिसाब किताबको लेखापरीक्षण परिषद्‌ले तोकेको लेखा व्यवसायीबाट हुनेछ ।
३) नेपाल सरकारले चाहेमा संस्थाको हिसाब किताब सम्बन्धित कागजात जुनसुकै बखत जाँच्न वा जाँच्न लगाउन सक्नेछ ।

नेपाल चार्टर्ड एकाउन्टेन्ट्स ऐन २०५३

परिच्छेद १० कर्मचारी सम्बन्धी व्यवस्था

दफा ३८: कार्यकारी निर्देशक
१) संस्थाको प्रशासकीय काम कारबाही सञ्चालन गर्नको लागि परिषद्ले लेखा सम्बन्धी अनुभव भएको कुनै व्यक्तिलाई कार्यकारी निर्देशकको पदमा नियुक्त गर्नेछ ।
२) कार्यकारी निर्देशकको पदावधि चार वर्षको हुनेछ र परिषद्ले चाहेमा निजलाई पुनः नियुक्त गर्न सक्नेछ ।
३) कार्यकारी निर्देशकको अनुपस्थितिमा परिषद्‌ले संस्थाको कुनै अधिकृत कर्मचारीलाई कार्यकारी निर्देशकको काम गर्न तोक्न सक्नेछ ।

नेपाल चार्टर्ड एकाउन्टेन्ट्स ऐन २०५३

परिच्छेद १० कर्मचारी सम्बन्धी व्यवस्था

दफा ३९: कार्यकारी निर्देशकको काम, कर्तव्य र अधिकार
१) कार्यकारी निर्देशकको काम, कर्तव्य र अधिकार देहाय बमोजिम हुनेछः-
(क) परिषदबाट जिम्मेवार रही संस्थाको प्रमुखको रुपमा काम गर्ने,
(ख) संस्थाको दैनिक प्रशासनिक काम गर्ने,
(ग) संस्थाको वार्षिक बजेट तयार गरी परिष‌द्मा पेश गर्ने,
(घ) संस्थाको हिसाब किताब राखे तथा राख लगाउने,
(ङ) सदस्य र पेशागत प्रमाणपत्र प्राप्त सदस्यहरुको दर्ता किताब जिम्मा लिई अद्यावधिक रुपमा राखे, राख लगाउने ।
२) कार्यकारी निर्देशकले परिषद्‌को रेखदेख र नियन्त्रणमा रही कार्य गर्नेछ ।
३) यस ऐनमा लेखिएदेखि बाहेक कार्यकारी निर्देशकको अन्य काम, कर्तव्य र अधिकार तोकिए बमोजिम हुनेछ ।